title: 2014/605/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/272

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2012
   (2014/605/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2012, που συνοδεύεται από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05849/2014 – C7-0054/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και συγκεκριμένα το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και συγκεκριμένα το άρθρο 208,

               —

               έχοντας υπόψη τον κανονισμό (ΕΚ) αριθ. 2062/94 του Συμβουλίου, της 18ης Ιουλίου 1994, για την ίδρυση Ευρωπαϊκού Οργανισμού για την Ασφάλεια και την Υγεία στην Εργασία (4), και συγκεκριμένα το άρθρο 14,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και συγκεκριμένα το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A7-0193/2014),

               1.

               χορηγεί απαλλαγή στον διευθυντή του Ευρωπαϊκού Οργανισμού για την Ασφάλεια και την Υγεία στην Εργασία, όσον αφορά την εκτέλεση του προϋπολογισμού για το οικονομικό έτος 2012·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της στον διευθυντή του Ευρωπαϊκού Οργανισμού για την Ασφάλεια και την Υγεία στην Εργασία, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 365 της 13.12.2013, σ. 275.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 216 της 20.8.1994, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: Απόφαση της Εποπτεύουσας Αρχής της ΕΖΕΣ αριθ. 31/12/COL, της 1ης Φεβρουαρίου 2012 , για την ογδοηκοστή πέμπτη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων με την εισαγωγή νέου κεφαλαίου σχετικά με την εφαρμογή, από την 1η Φεβρουαρίου 2012 , των αναθεωρημένων κανόνων για την αξιολόγηση των κρατικών ενισχύσεων υπέρ της ναυπηγικής βιομηχανίας

text:
               31.1.2013

               EL

               Επίσημη Εφημερίδα της Ευρωπαϊκής Ένωσης

               L 31/77

      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 31/12/COL
   της 1ης Φεβρουαρίου 2012
   για την ογδοηκοστή πέμπτη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων με την εισαγωγή νέου κεφαλαίου σχετικά με την εφαρμογή, από την 1η Φεβρουαρίου 2012, των αναθεωρημένων κανόνων για την αξιολόγηση των κρατικών ενισχύσεων υπέρ της ναυπηγικής βιομηχανίας
   Η ΕΠΟΠΤΕΎΟΥΣΑ ΑΡΧΉ ΤΗΣ ΕΖΕΣ (ΕΦΕΞΉΣ «Η ΑΡΧΉ»),
   Εκτιμώντας τα ακόλουθα:
   Βάσει του άρθρου 5 παράγραφος 2 στοιχείο β) της συμφωνίας περί Εποπτείας και Δικαστηρίου, η Αρχή εκδίδει ανακοινώσεις ή κατευθυντήριες γραμμές σχετικά με ζητήματα τα οποία αναφέρονται στη συμφωνία για τον ΕΟΧ, εφόσον τούτο προβλέπεται ρητά από την εν λόγω συμφωνία ή από τη συμφωνία περί Εποπτείας και Δικαστηρίου ή κρίνεται αναγκαίο από την Αρχή,
   Στις 7 Δεκεμβρίου 2011, η Ευρωπαϊκή Επιτροπή εξέδωσε ανακοίνωση σχετικά με την εφαρμογή, από την 1η Ιανουαρίου 2012, των αναθεωρημένων κανόνων για την αξιολόγηση των κρατικών ενισχύσεων στη ναυπηγική βιομηχανία (ΕΕ C 364 της 14.12.2011, σ. 9),
   Η ανακοίνωση αυτή παρουσιάζει επίσης ενδιαφέρον για τον Ευρωπαϊκό Οικονομικό Χώρο,
   Πρέπει να εξασφαλισθεί η ομοιόμορφη εφαρμογή των κανόνων του ΕΟΧ για τις κρατικές ενισχύσεις σε ολόκληρο τον Ευρωπαϊκό Οικονομικό Χώρο σύμφωνα με τον στόχο της ομοιογένειας, όπως ορίζεται στο άρθρο 1 της συμφωνίας για τον ΕΟΧ,
   Σύμφωνα με το σημείο ΙΙ του τμήματος «ΓΕΝΙΚΑ», στη σελίδα 11 του παραρτήματος ΧV της συμφωνίας ΕΟΧ, η Αρχή εκδίδει, κατόπιν διαβουλεύσεων με την Επιτροπή, πράξεις αντίστοιχες με αυτές που εκδίδει η Ευρωπαϊκή Επιτροπή,
   Η Αρχή συμβουλεύτηκε σχετικά την Ευρωπαϊκή Επιτροπή και τα κράτη της ΕΖΕΣ με επιστολές της 19ης Δεκεμβρίου 2011,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι κατευθυντήριες γραμμές για τις κρατικές ενισχύσεις τροποποιούνται με την αντικατάσταση του κεφαλαίου σχετικά με τους κανόνες αξιολόγησης των κρατικών ενισχύσεων στη ναυπηγική βιομηχανία.
   Το νέο κεφάλαιο παρατίθεται στο παράρτημα της παρούσας απόφασης.
   Άρθρο 2
   Το κείμενο της παρούσας απόφασης στην αγγλική γλώσσα είναι το μόνο αυθεντικό.

      Βρυξέλλες, 1 Φεβρουαρίου 2012.

            Για την Εποπτεύουσα Αρχή της ΕΖΕΣ

         Oda Helen SLETNES

            Πρόεδρος

         Sabine MONAUNI-TÖMÖRDY

            Μέλος του Σώματος

      ΠΑΡΑΡΤΗΜΑ

         ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΙΣ ΚΡΑΤΙΚΕΣ ΕΝΙΣΧΥΣΕΙΣ ΣΤΗ ΝΑΥΠΗΓΙΚΗ ΒΙΟΜΗΧΑΝΙΑ
          (1)

      1.   Εισαγωγή

                  (1)

                  Οι κρατικές ενισχύσεις στη ναυπηγική βιομηχανία υπήχθησαν σε μια σειρά ειδικών καθεστώτων, τα οποία σταδιακά ευθυγραμμίσθηκαν με τις οριζόντιες διατάξεις περί κρατικών ενισχύσεων. Σε σχέση με βιομηχανικούς τομείς που δεν υπήχθησαν σε ειδικούς κανόνες, τα ισχύοντα στη ναυπηγική βιομηχανία καθεστώτα περιλαμβάνουν ένα αμάλγαμα αυστηρών και επιεικών διατάξεων. Οι παρούσες κατευθυντήριες γραμμές προβλέπουν νέους κανόνες αξιολόγησης των κρατικών ενισχύσεων στη ναυπηγική βιομηχανία μετά τη λήξη των τρεχουσών κατευθυντηρίων γραμμών για τις κρατικές ενισχύσεις στη ναυπηγική βιομηχανία στις 31 Δεκεμβρίου 2011 (2).

                  (2)

                  Ορισμένα χαρακτηριστικά διαφοροποιούν τη ναυπηγική βιομηχανία από άλλους τομείς, όπως οι μικρές σειρές παραγωγής, το μέγεθος, η αξία και η πολυπλοκότητα των παραγόμενων μονάδων, καθώς και το γεγονός ότι τα πρωτότυπα χρησιμοποιούνται, γενικά, για εμπορικούς σκοπούς.

                  (3)

                  Δεδομένων αυτών των ιδιαίτερων χαρακτηριστικών, η Αρχή θεωρεί σκόπιμη τη συνέχιση της εφαρμογής ειδικών διατάξεων σε σχέση με τις ενισχύσεις υπέρ της καινοτομίας στον τομέα της ναυπηγικής βιομηχανίας, μεριμνώντας παράλληλα ώστε οι ενισχύσεις αυτές να μην αλλοιώνουν τους όρους των συναλλαγών και τον ανταγωνισμό σε βαθμό αντίθετο προς το κοινό συμφέρον.

                  (4)

                  Οι κρατικές ενισχύσεις υπέρ της καινοτομίας πρέπει να έχουν ως αποτέλεσμα να μεταβάλλει ο αποδέκτης τους τη συμπεριφορά του κατά τρόπον ώστε να βελτιώνεται το επίπεδο των καινοτόμων δραστηριοτήτων του και να υλοποιούνται σχέδια ή δραστηριότητες καινοτομίας που δεν θα αναλαμβάνονταν διαφορετικά, ή που θα πραγματοποιούνταν σε πιο περιορισμένο βαθμό. Η λειτουργία της ενίσχυσης ως κινήτρου διαπιστώνεται μέσω ανάλυσης αντιπαραδειγμάτων, συγκρίνοντας τα επίπεδα της σχεδιαζόμενης δραστηριότητας με ή χωρίς την ενίσχυση. Ως εκ τούτου, οι εν λόγω κατευθυντήριες γραμμές καθορίζουν συγκεκριμένες απαιτήσεις οι οποίες θα επιτρέψουν στα κράτη ΕΖΕΣ να εξασφαλίζουν τη λειτουργία των ενισχύσεων ως κινήτρων.

                  (5)

                  Ένα σύνολο άτυπων κανόνων σε σχέση με τις ενισχύσεις υπέρ της καινοτομίας στη ναυπηγική βιομηχανία, ιδίως όσον αφορά τις επιλέξιμες δαπάνες και τη βεβαίωση του καινοτόμου χαρακτήρα του σχεδίου, αναπτύχθηκε σε συνεννόηση με τον κλάδο και εφαρμόζεται από την Αρχή κατά τη διαδικασία λήψης των αποφάσεών της. Για λόγους διαφάνειας, οι εν λόγω κανόνες θα πρέπει να ενσωματωθούν επισήμως στους κανόνες περί των ενισχύσεων καινοτομίας.

                  (6)

                  Όσον αφορά τις ενισχύσεις περιφερειακού χαρακτήρα, το 2013 η Αρχή θα αναθεωρήσει τις οριζόντιες κατευθυντήριες γραμμές σχετικά με τις κρατικές ενισχύσεις περιφερειακού χαρακτήρα για την περίοδο 2007-2013 (3). Ως εκ τούτου, η Αρχή δεν θα προβεί κατά το παρόν στάδιο σε καμία τροποποίηση των ειδικών κανόνων για τις ενισχύσεις περιφερειακού χαρακτήρα στον ναυπηγικό τομέα. Οι ειδικοί κανόνες για τις περιφερειακές ενισχύσεις στη ναυπηγική βιομηχανία που περιλαμβάνονται στο παρόν κεφάλαιο είναι, συνεπώς, οι ίδιοι με αυτούς που περιλαμβάνονταν στο πρώην κεφάλαιο για τις κρατικές ενισχύσεις υπέρ της ναυπηγικής βιομηχανίας. Η Αρχή θα επανεξετάσει την κατάσταση στο πλαίσιο της αναθεώρησης των κατευθυντήριων γραμμών για τις κρατικές ενισχύσεις περιφερειακού χαρακτήρα.

                  (7)

                  Όσον αφορά τις εξαγωγικές πιστώσεις, στόχος των παρουσών κατευθυντήριων γραμμών είναι η τήρηση των ισχυουσών διεθνών υποχρεώσεων.

                  (8)

                  Οι παρούσες κατευθυντήριες γραμμές, συνεπώς, περιλαμβάνουν ειδικές διατάξεις σε σχέση με τις ενισχύσεις καινοτομίας και τις ενισχύσεις περιφερειακού χαρακτήρα υπέρ της ναυπηγικής βιομηχανίας, καθώς και διατάξεις για τις εξαγωγικές πιστώσεις. Πέραν τούτων, οι ενισχύσεις προς τη ναυπηγική βιομηχανία μπορούν να θεωρηθούν συμβατές με την εσωτερική αγορά βάσει της συμφωνίας ΕΟΧ και βάσει των οριζόντιων μηχανισμών κρατικών ενισχύσεων (4), εκτός εάν προβλέπεται κάτι άλλο στους μηχανισμούς αυτούς.

                  (9)

                  Σύμφωνα με το άρθρο 123 της συμφωνίας ΕΟΧ, κάθε κράτος ΕΖΕΣ μπορεί να λαμβάνει τα μέτρα που θεωρεί αναγκαία για την προστασία των ουσιωδών συμφερόντων της ασφάλειάς του όσον αφορά τη χρηματοδότηση πολεμικών πλοίων.

                  (10)

                  Η Αρχή προτίθεται να εφαρμόσει τις αρχές που ορίζονται στις παρούσες κατευθυντήριες γραμμές έως την 31η Δεκεμβρίου 2013. Μετά από την ημερομηνία αυτή, η Αρχή προτίθεται να περιλάβει τις διατάξεις για τις ενισχύσεις καινοτομίας στις κατευθυντήριες γραμμές για τις κρατικές ενισχύσεις σχετικά με την έρευνα και ανάπτυξη και την καινοτομία (5) και να ενσωματώσει τις ενισχύσεις περιφερειακού χαρακτήρα υπέρ της ναυπηγικής βιομηχανίας στις κατευθυντήριες γραμμές για τις κρατικές ενισχύσεις περιφερειακού χαρακτήρα.

            2.   Πεδίο εφαρμογής και ορισμοί

                  (11)

                  Βάσει των παρουσών κατευθυντήριων γραμμών, η Αρχή δύναται να επιτρέψει τη χορήγηση ενισχύσεων σε ναυπηγεία ή, στην περίπτωση εξαγωγικών πιστώσεων, τη χορήγηση ενισχύσεων προς τους πλοιοκτήτες για τη ναυπήγηση, επισκευή ή μετατροπή πλοίων, καθώς και τη χορήγηση ενισχύσεων καινοτομίας για την κατασκευή πλωτών και κινητών κατασκευών ανοικτής θαλάσσης.

                  (12)

                  Για τους σκοπούς των παρουσών κατευθυντήριων γραμμών, ισχύουν οι ακόλουθοι ορισμοί:

                              α)

                              ως «ναυπήγηση» νοείται η κατασκευή, στον ΕΟΧ, αυτοπροωθούμενων εμπορικών πλοίων,

                              β)

                              ως «επισκευή πλοίου» νοείται η επισκευή ή ανακαίνιση, στον ΕΟΧ, αυτοπροωθούμενων εμπορικών πλοίων,

                              γ)

                              ως «μετατροπή πλοίου» νοείται η μετατροπή, στον ΕΟΧ, αυτοπροωθούμενων εμπορικών πλοίων, τουλάχιστον 1 000 κοχ (6), υπό την προϋπόθεση ότι οι εργασίες μετατροπής επιφέρουν ριζικές τροποποιήσεις στο σχέδιο φόρτωσης, στην άτρακτο του πλοίου, στο σύστημα πρόωσης ή στην υποδομή για την υποδοχή των επιβατών,

                              δ)

                              ως «αυτοπροωθούμενο εμπορικό πλοίο» νοείται κάθε πλοίο του οποίου το μόνιμο σύστημα πρόωσης και διεύθυνσης του προσδίδει όλα τα χαρακτηριστικά αυτόνομης πλοϊμότητας στην ανοικτή θάλασσα ή σε οδούς εσωτερικής ναυσιπλοΐας και το οποίο ανήκει σε μια από τις ακόλουθες κατηγορίες:

                                          (i)

                                          σκάφη θαλάσσιας ναυσιπλοΐας και σκάφη εσωτερικής ναυσιπλοΐας τουλάχιστον 100 κοχ που χρησιμοποιούνται για τη μεταφορά επιβατών και/ή εμπορευμάτων,

                                          (ii)

                                          σκάφη θαλάσσιας ναυσιπλοΐας και σκάφη εσωτερικής ναυσιπλοΐας τουλάχιστον 100 κοχ που χρησιμοποιούνται για την παροχή ειδικού τύπου υπηρεσιών (π.χ. βυθοκόρα και παγοθραυστικά),

                                          (iii)

                                          ρυμουλκά ισχύος τουλάχιστον 365 kW,

                                          (iv)

                                          ημιτελείς επιπλέουσες και κινητές άτρακτοι των πλοίων που αναφέρονται στα σημεία (i) έως (iii),

                              στ)

                              ως «πλωτές και κινητές κατασκευές ανοικτής θαλάσσης» νοούνται οι κατασκευές για την έρευνα, την εκμετάλλευση ή την παραγωγή πετρελαίου, φυσικού αερίου ή ανανεώσιμης ενέργειας που έχουν τα χαρακτηριστικά εμπορικού πλοίου πλην του ότι δεν είναι αυτοκινούμενες και προορίζονται να μεταφέρονται επανειλημμένα από σημείο σε σημείο κατά τη διάρκεια της λειτουργίας τους.

            3.   Ειδικά μέτρα

      3.1.   Περιφερειακές ενισχύσεις

                  (13)

                  Οι ενισχύσεις περιφερειακού χαρακτήρα υπέρ της ναυπήγησης, της επισκευής ή της μετατροπής πλοίων δύνανται να θεωρηθούν συμβατές με την εσωτερική αγορά, εφόσον πληρούν, συγκεκριμένα, τις ακόλουθες προϋποθέσεις:

                              α)

                              οι ενισχύσεις πρέπει να χορηγούνται για επενδύσεις αναβάθμισης ή εκσυγχρονισμού υφιστάμενου(-ων) ναυπηγείου(-ων) που δεν συνδέονται με τη χρηματοοικονομική αναδιάρθρωση των υπόψη ναυπηγείων, με στόχο τη βελτίωση της παραγωγικότητας των υφιστάμενων εγκαταστάσεων,

                              β)

                              στις περιοχές για τις οποίες γίνεται λόγος στο άρθρο 61 παράγραφος 3 στοιχείο α) της συμφωνίας ΕΟΧ και οι οποίες συμμορφώνονται με τον χάρτη που ενέκρινε η Αρχή για κάθε κράτος ΕΖΕΣ όσον αφορά τη χορήγηση ενίσχυσης περιφερειακού χαρακτήρα (7), η ένταση της ενίσχυσης δεν πρέπει να υπερβαίνει το 22,5 % του ακαθάριστου ισοδύναμου επιδότησης,

                              γ)

                              στις περιοχές για τις οποίες γίνεται λόγος στο άρθρο 61 παράγραφος 3 στοιχείο γ) της συμφωνίας ΕΟΧ και οι οποίες συμμορφώνονται με τον χάρτη που ενέκρινε η Αρχή για κάθε κράτος ΕΖΕΣ όσον αφορά τη χορήγηση περιφερειακής ενίσχυσης, η ένταση της ενίσχυσης δεν πρέπει να υπερβαίνει το 12,5 % του ακαθάριστου ισοδύναμου επιδότησης ή το ισχύον μέγιστο όριο ενίσχυσης περιφερειακού χαρακτήρα, αναλόγως του ποίου εκ των δύο είναι χαμηλότερο,

                              δ)

                              η ενίσχυση πρέπει να περιορίζεται στη στήριξη επιλέξιμων δαπανών όπως αυτές ορίζονται στις κατευθυντήριες γραμμές σχετικά με τις κρατικές ενισχύσεις περιφερειακού χαρακτήρα 2007-2013.

            3.2.   Ενισχύσεις καινοτομίας

      3.2.1.   Επιλέξιμες αιτήσεις

                  (14)

                  Οι ενισχύσεις που χορηγούνται υπέρ της καινοτομίας για τη ναυπήγηση, την επισκευή ή τη μετατροπή πλοίων δύνανται να θεωρηθούν συμβατές με την εσωτερική αγορά έως μέγιστου ορίου ακαθάριστης έντασης ενίσχυσης 20 %, υπό την προϋπόθεση ότι αφορούν τη βιομηχανική εφαρμογή καινοτόμων προϊόντων και μεθόδων, δηλαδή νέα ή ουσιαστικά βελτιωμένα από τεχνολογικής άποψης προϊόντα και διαδικασίες σε σχέση με την κατάσταση της τεχνολογίας στη ναυπηγική βιομηχανία εντός του ΕΟΧ, που ενέχουν κίνδυνο τεχνολογικής ή βιομηχανικής αποτυχίας.

                  (15)

                  Τα καινοτόμα προϊόντα και διαδικασίες κατά την έννοια του σημείου 14 περιλαμβάνουν βελτιώσεις στον περιβαλλοντικό τομέα, οι οποίες αφορούν την ποιότητα και την απόδοση, όπως η βελτιστοποίηση της κατανάλωσης καυσίμων, των εκπομπών των κινητήρων, των αποβλήτων και της ασφάλειας.

                  (16)

                  Στις περιπτώσεις στις οποίες η καινοτομία έχει ως στόχο την αύξηση της προστασίας του περιβάλλοντος και συνεπάγεται τη συμμόρφωση με εγκεκριμένα από τον ΕΟΧ πρότυπα τουλάχιστον ένα έτος πριν από την έναρξη ισχύος των εν λόγω προτύπων, ή αυξάνει το επίπεδο προστασίας του περιβάλλοντος ελλείψει προτύπων του ΕΟΧ ή επιτρέπει την υπέρβαση προτύπων του ΕΟΧ, το μέγιστο όριο ακαθάριστης έντασης ενίσχυσης μπορεί να αυξηθεί στο 30 %. Οι εκφράσεις «πρότυπα του ΕΟΧ» και «προστασία του περιβάλλοντος» έχουν την έννοια που ορίζεται στις κατευθυντήριες γραμμές της Αρχής σχετικά με τις κρατικές ενισχύσεις για την προστασία του περιβάλλοντος (8).

                  (17)

                  Υπό τον όρο ότι πληρούν τα κριτήρια του σημείου 14, τα καινοτόμα προϊόντα θα αναφέρονται είτε σε νέα κατηγορία πλοίων, εφόσον πρόκειται για το πρώτο σκάφος μιας δυνητικής σειράς πλοίων (πρωτότυπο), είτε σε καινοτόμα μέρη πλοίου, τα οποία μπορούν να απομονωθούν από το πλοίο ως χωριστό στοιχείο.

                  (18)

                  Υπό τον όρο ότι πληρούν τα κριτήρια του σημείου 14, οι καινοτόμες διαδικασίες θα αναφέρονται στην ανάπτυξη και εφαρμογή νέων διαδικασιών στους τομείς της παραγωγής, της διαχείρισης, της εφοδιαστικής και της μηχανικής.

                  (19)

                  Οι ενισχύσεις καινοτομίας μπορούν να θεωρηθούν συμβατές με την εσωτερική αγορά μόνον εφόσον χορηγούνται για την πρώτη βιομηχανική εφαρμογή καινοτόμων προϊόντων και διαδικασιών.

            3.2.2.   Επιλέξιμες δαπάνες

                  (20)

                  Οι ενισχύσεις καινοτομίας για προϊόντα και διαδικασίες πρέπει να περιορίζονται στην υποστήριξη δαπανών για δραστηριότητες επενδύσεων, σχεδιασμού, μηχανικής και δοκιμών που σχετίζονται άμεσα και αποκλειστικά με το καινοτόμο μέρος του σχεδίου και που πραγματοποιήθηκαν μετά την ημερομηνία υποβολής της αίτησης για ενισχύσεις καινοτομίας (9).

                  (21)

                  Στις επιλέξιμες δαπάνες περιλαμβάνονται και οι δαπάνες του ναυπηγείου, καθώς και οι δαπάνες προμήθειας αγαθών και υπηρεσιών από τρίτους (π.χ. προμηθευτές συστημάτων, προμηθευτές έτοιμων συστημάτων, υπεργολαβικές εταιρείες) στον βαθμό που τα εν λόγω αγαθά και υπηρεσίες συνδέονται αυστηρά με την καινοτομία. Οι επιλέξιμες δαπάνες προσδιορίζονται λεπτομερέστερα στο προσάρτημα.

                  (22)

                  Η αρμόδια εθνική αρχή, την οποία διορίζει το κράτος ΕΖΕΣ για τους σκοπούς της εφαρμογής της ενίσχυσης καινοτομίας, εξετάζει τις επιλέξιμες δαπάνες βάσει των εκτιμήσεων που υποβάλλει και τεκμηριώνει ο αιτών. Στις περιπτώσεις που η αίτηση περιλαμβάνει τις δαπάνες προμήθειας αγαθών και υπηρεσιών από προμηθευτές, ο εκάστοτε προμηθευτής πρέπει να μην έχει λάβει κρατικές ενισχύσεις για τους ίδιους σκοπούς σε σχέση με τα εν λόγω αγαθά και υπηρεσίες.

            3.2.3.   Βεβαίωση του καινοτόμου χαρακτήρα του σχεδίου

                  (23)

                  Για να θεωρηθεί μια ενίσχυση καινοτομίας συμβατή με την εσωτερική αγορά βάσει των παρουσών κατευθυντήριων γραμμών, η αίτηση για ενίσχυση καινοτομίας πρέπει να υποβληθεί στην αρμόδια εθνική αρχή προτού ο αιτών συνάψει δεσμευτική συμφωνία για την εφαρμογή του συγκεκριμένου σχεδίου για το οποίο ζητείται η ενίσχυση καινοτομίας. Η αίτηση πρέπει να περιλαμβάνει περιγραφή της καινοτομίας, τόσο από ποιοτικής όσο και από ποσοτικής άποψης.

                  (24)

                  Η αρμόδια εθνική αρχή ζητά βεβαίωση από ανεξάρτητο και αρμόδιο από τεχνικής άποψης εμπειρογνώμονα ότι η ενίσχυση ζητείται για σχέδιο το οποίο αφορά νέο ή σημαντικά βελτιωμένο από τεχνολογικής άποψης προϊόν ή διαδικασία σε σχέση με την κατάσταση της τεχνολογίας στη ναυπηγική βιομηχανία εντός του ΕΟΧ (ποιοτική αξιολόγηση). Η ενίσχυση μπορεί να θεωρηθεί συμβατή με την εσωτερική αγορά μόνον εφόσον ο ανεξάρτητος και αρμόδιος από τεχνικής άποψης εμπειρογνώμονας επιβεβαιώνει στην αρμόδια εθνική αρχή ότι οι επιλέξιμες δαπάνες για το σχέδιο υπολογίσθηκαν αποκλειστικά για την κάλυψη των καινοτόμων μερών του υπόψη σχεδίου (ποσοτική αξιολόγηση).

            3.2.4.   Χαρακτήρας κινήτρου

                  (25)

                  Οι ενισχύσεις καινοτομίας κατά την έννοια των παρουσών κατευθυντήριων γραμμών πρέπει να λειτουργούν ως κίνητρα, δηλαδή οι δικαιούχοι πρέπει, ως αποτέλεσμα αυτών, να μεταβάλλουν τη συμπεριφορά τους ώστε να αυξάνεται το επίπεδο της δραστηριότητας καινοτομίας. Ως συνέπεια της ενίσχυσης, η δραστηριότητα καινοτομίας πρέπει να αυξάνεται σε μέγεθος, εμβέλεια, δαπανώμενο ποσό ή ταχύτητα.

                  (26)

                  Σύμφωνα με το σημείο 25, η Αρχή θεωρεί ότι η ενίσχυση δεν προσφέρει κίνητρα στον δικαιούχο όταν το σχέδιο (10) έχει ήδη αρχίσει πριν από την υποβολή αίτησης ενίσχυσης από τον δικαιούχο προς τις εθνικές αρχές.

                  (27)

                  Για να ελεγχθεί κατά πόσον οι σχεδιαζόμενες ενισχύσεις θα ωθούσαν τους δικαιούχους της ενίσχυσης να μεταβάλουν τη συμπεριφορά τους ώστε να αυξήσουν τη δραστηριότητα καινοτομίας, τα κράτη ΕΖΕΣ υποβάλλουν εκ των προτέρων αξιολόγηση σχετικά με την αύξηση της δραστηριότητας καινοτομίας βάσει ανάλυσης με την οποία συγκρίνονται η κατάσταση χωρίς τις ενισχύσεις και η κατάσταση με τη χορήγηση ενισχύσεων. Τα κριτήρια που μπορούν να χρησιμοποιηθούν περιλαμβάνουν την αύξηση των δραστηριοτήτων καινοτομίας σε μέγεθος, εμβέλεια, δαπανώμενο ποσό ή ταχύτητα σε συνδυασμό με άλλους κατάλληλους ποσοτικούς και/ή ποιοτικούς παράγοντες που θα υποβάλει το κράτος ΕΖΕΣ στην κοινοποίησή του σύμφωνα με το άρθρο 1 παράγραφος 3 του μέρους Ι του πρωτοκόλλου 3 της συμφωνίας περί Εποπτείας και Δικαστηρίου.

                  (28)

                  Σε περίπτωση που μπορεί να αποδειχθεί σημαντική επίδραση σε τουλάχιστον ένα από τα στοιχεία αυτά, λαμβανομένης υπόψη της συνήθους συμπεριφοράς μιας επιχείρησης στον αντίστοιχο κλάδο, η Αρχή κατά κανόνα θα συμπεραίνει ότι η ενίσχυση μπορεί να λειτουργήσει ως κίνητρο.

                  (29)

                  Κατά την αξιολόγηση καθεστώτος ενίσχυσης, θεωρείται ότι πληρούνται οι προϋποθέσεις για τη δημιουργία κινήτρων, αν το κράτος ΕΖΕΣ έχει δεσμευθεί να χορηγεί τις μεμονωμένες ενισχύσεις βάσει του εγκεκριμένου καθεστώτος ενισχύσεων μόνον αφού ελέγξει ότι υπάρχει δημιουργία κινήτρων και να υποβάλλει ετήσιες εκθέσεις για την εφαρμογή του εγκεκριμένου καθεστώτος ενισχύσεων.

                  (30)

                  H έγκριση της αίτησης ενίσχυσης πρέπει να υπόκειται στον όρο ότι ο αιτών θα συνάψει στη συνέχεια δεσμευτική συμφωνία εφαρμογής του συγκεκριμένου σχεδίου ή διαδικασίας ναυπήγησης, επισκευής ή μετατροπής πλοίου για το οποίο ζητείται η ενίσχυση καινοτομίας. Πληρωμές μπορούν να γίνουν μόνον μετά από την υπογραφή της σχετικής σύμβασης. Εάν οι συμβάσεις ακυρωθούν ή εγκαταλειφθεί το σχέδιο, όλες οι εκταμιευθείσες ενισχύσεις πρέπει να επιστραφούν με τους σχετικούς τόκους, καταλογιζόμενους από την ημερομηνία καταβολής των ενισχύσεων. Ομοίως, εάν το σχέδιο δεν ολοκληρωθεί, οι ενισχύσεις που δεν χρησιμοποιήθηκαν για τις επιλέξιμες δαπάνες καινοτομίας πρέπει να επιστραφούν με τόκο. Το επιτόκιο πρέπει να είναι τουλάχιστον ίσο προς τα επιτόκια αναφοράς που έχει εγκρίνει η Αρχή.

            3.3.   Εξαγωγικές πιστώσεις

                  (31)

                  Οι ενισχύσεις στη ναυπηγική βιομηχανία υπό μορφή πιστωτικών διευκολύνσεων με την υποστήριξη του κράτους χορηγούμενων σε εθνικούς και μη πλοιοκτήτες ή τρίτα μέρη για τη ναυπήγηση ή την μετατροπή πλοίων, μπορούν να θεωρηθούν συμβατές με την εσωτερική αγορά υπό την προϋπόθεση ότι συνάδουν με τους όρους του διακανονισμού του ΟΟΣΑ του 1998 περί των κατευθυντηρίων γραμμών στον τομέα των εξαγωγικών πιστώσεων που τυγχάνουν δημόσιας στήριξης και με την τομεακή συμφωνία για τις εξαγωγικές πιστώσεις για τα πλοία, καθώς και οποιουσδήποτε άλλους όρους θεσπιστούν μεταγενέστερα με έναν τέτοιο διακανονισμό ή με άλλο διακανονισμό που θα τον αντικαταστήσει.

            4.   Παρακολούθηση και υποβολή εκθέσεων

                  (32)

                  Βάσει της απόφασης της Αρχής αριθ. 195/04/COL, όπως τροποποιήθηκε, για τις διατάξεις εφαρμογής που αναφέρονται στο άρθρο 27 του μέρους II του πρωτοκόλλου 3 της συμφωνίας μεταξύ των κρατών ΕΖΕΣ για την ίδρυση Εποπτεύουσας Αρχής και Δικαστηρίου (11), τα κράτη ΕΖΕΣ υποχρεούνται να υποβάλλουν στην Αρχή ετήσιες εκθέσεις για όλα τα υφιστάμενα καθεστώτα ενισχύσεων δυνάμει των κανόνων που θεσπίζονται στο μέρος ΙΙ του πρωτοκόλλου 3 της συμφωνίας περί Εποπτείας και Δικαστηρίου και στις διατάξεις εφαρμογής του. Κατά την έκδοση απόφασης δυνάμει των παρουσών κατευθυντήριων γραμμών, για όλες τις ενισχύσεις καινοτομίας που χορηγούνται βάσει εγκεκριμένου καθεστώτος σε μεγάλες επιχειρήσεις, η Αρχή δύναται να ζητά από τα κράτη ΕΖΕΣ να αναφέρουν πώς τηρήθηκε η υποχρέωση παροχής κινήτρου σε σχέση με τις ενισχύσεις που χορηγήθηκαν σε μεγάλες επιχειρήσεις, χρησιμοποιώντας ιδίως τα κριτήρια που αναφέρονται στο σημείο 3.2.4.

            5.   Σώρευση

                  (33)

                  Τα ανώτατα όρια ενίσχυσης τα οποία καθορίζονται στις παρούσες κατευθυντήριες γραμμές ισχύουν ανεξάρτητα από το κατά πόσον η εκάστοτε ενίσχυση χρηματοδοτείται εξ ολοκλήρου ή εν μέρει από κρατικούς πόρους. Οι ενισχύσεις που εγκρίνονται βάσει των παρουσών κατευθυντήριων γραμμών δεν μπορούν να σωρευθούν με άλλες κρατικές ενισχύσεις κατά την έννοια του άρθρου 61 παράγραφος 1 της συμφωνίας ΕΟΧ, εάν μια τέτοια σώρευση συνεπάγεται ένταση ενίσχυσης ανώτερη αυτής που προβλέπεται στις παρούσες κατευθυντήριες γραμμές.

                  (34)

                  Στην περίπτωση ενισχύσεων που υπηρετούν διαφορετικούς σκοπούς με βάση τις ίδιες επιλέξιμες δαπάνες, θα εφαρμόζεται το ευνοϊκότερο ανώτατο όριο ενίσχυσης.

            6.   Εφαρμογή των παρουσών κατευθυντήριων γραμμών

                  (35)

                  Η Αρχή θα εφαρμόζει τις αρχές που ορίζονται στις παρούσες κατευθυντήριες γραμμές έως την 31η Δεκεμβρίου 2013. Η Αρχή θα εφαρμόζει τις αρχές αυτές σε όλα τα κοινοποιούμενα μέτρα ενίσχυσης για τα οποία καλείται να λάβει απόφαση μετά την 1η Φεβρουαρίου 2012, ακόμη και για τα έργα τα οποία κοινοποιήθηκαν πριν από την ημερομηνία εκείνη.

                  (36)

                  Σύμφωνα με την ανακοίνωση της Αρχής για τον καθορισμό των εφαρμοστέων κανόνων για την αξιολόγηση παράνομης κρατικής ενίσχυσης, η Αρχή θα εφαρμόζει τις αρχές που προβλέπονται στις παρούσες κατευθυντήριες γραμμές σε μη κοινοποιηθείσες ενισχύσεις που χορηγήθηκαν μετά την 31η Δεκεμβρίου 2011.

         (1)  Οι παρούσες κατευθυντήριες γραμμές αντιστοιχούν στο πλαίσιο της Επιτροπής για τις κρατικές ενισχύσεις στη ναυπηγική βιομηχανία,  ΕΕ C 364 της 14.12.2011, σ. 9.

         (2)  ΕΕ C 221 της 14.9.2006, σ. 10 και συμπλήρωμα ΕΟΧ αριθ. 46 της 14.9.2006, σ. 1.

         (3)  ΕΕ L 54 της 28.2.2008, σ. 1, και συμπλήρωμα ΕΟΧ αριθ. 11 της 28.2.2008, σ. 1.

         (4)  Για παράδειγμα, οι κατευθυντήριες γραμμές σχετικά με τις κρατικές ενισχύσεις για την προστασία του περιβάλλοντος (ΕΕ C 144 της 10.6.2010, σ. 1) θεσπίζουν τους όρους υπό τους οποίους μπορούν να εγκριθούν ενισχύσεις προς ναυπηγεία για πιο φιλική προς το περιβάλλον παραγωγή. Επιπλέον, ενισχύσεις για την αγορά νέων μεταφορικών μέσων που υπερβαίνουν τα κοινοτικά πρότυπα ή που αυξάνουν το επίπεδο προστασίας του περιβάλλοντος ελλείψει προτύπων της Ένωσης μπορούν να χορηγηθούν σε πλοιοκτήτες, συμβάλλοντας έτσι γενικά σε καθαρότερες θαλάσσιες μεταφορές.

         (5)  ΕΕ L 305 της 19.11.2009, σ. 1 και συμπλήρωμα ΕΟΧ αριθ. 60 της 19.11.2009, σ. 1.

         (6)  Κόροι ολικής χωρητικότητας.

         (7)  Γίνεται αναφορά στην αιτιολογική σκέψη 15 των κατευθυντήριων γραμμών σχετικά με τις κρατικές ενισχύσεις περιφερειακού χαρακτήρα 2007-2013, στην οποία αναφέρεται ότι επί του παρόντος «Καμία περιφέρεια κράτους ΕΖΕΣ δεν είναι επιλέξιμη για την παρέκκλιση του άρθρου 61 παράγραφος 3 στοιχείο α)».

         (8)  Στις κατευθυντήριες γραμμές για τις περιβαλλοντικές ενισχύσεις, οι οποίες εκδόθηκαν τον Ιούλιο του 2008, χρησιμοποιείται η έκφραση «κοινοτικά πρότυπα».

         (9)  Εκτός από δαπάνες για μελέτες σκοπιμότητας που πραγματοποιήθηκαν εντός του 12μήνου που προηγήθηκε της υποβολής της αίτησης προς ενίσχυση για καινοτόμο διαδικασία.

         (10)  Αυτό δεν αποκλείει ο δυνητικός δικαιούχος να έχει ήδη εκπονήσει μελέτες σκοπιμότητας που δεν καλύπτονται από την αίτηση κρατικής ενίσχυσης.

         (11)  ΕΕ L 340 της 22.12.2010, σ. 1, και συμπλήρωμα ΕΟΧ αριθ. 72 της 22.12.2010, σ. 1.

         Προσάρτημα

            Επιλέξιμες δαπάνες για τις ενισχύσεις καινοτομίας υπέρ της ναυπηγικής βιομηχανίας

         1)   Νέα κατηγορία πλοίων
         Για την κατασκευή μιας νέας κατηγορίας πλοίων επιλέξιμης για ενισχύσεις καινοτομίας, θεωρούνται επιλέξιμες οι ακόλουθες δαπάνες:

                     α)

                     οι δαπάνες ανάπτυξης της αρχικής ιδέας,

                     β)

                     οι δαπάνες σχεδιασμού της αρχικής ιδέας,

                     γ)

                     οι δαπάνες λειτουργικού σχεδιασμού,

                     δ)

                     οι δαπάνες λεπτομερούς σχεδιασμού,

                     ε)

                     οι δαπάνες για μελέτες, δοκιμές και μακέτες, και οι συναφείς δαπάνες σχετιζόμενες με την ανάπτυξη και τον σχεδιασμό του πλοίου,

                     στ)

                     οι δαπάνες για τον προγραμματισμό της εφαρμογής του σχεδιασμού,

                     ζ)

                     οι δαπάνες για δοκιμές και ελέγχους του προϊόντος,

                     η)

                     το οριακό εργατικό και πάγιο κόστος για μια νέα κατηγορία πλοίων (καμπύλη εκμάθησης).

               Για τους σκοπούς των σημείων α) έως ζ), εξαιρούνται οι δαπάνες για τον συνήθη μηχανικό σχεδιασμό που αντιστοιχεί σε προηγούμενη κατηγορία πλοίου.
         Για τους σκοπούς του σημείου η), οι πρόσθετες δαπάνες παραγωγής που είναι απολύτως απαραίτητες για την επικύρωση της τεχνολογικής καινοτομίας μπορούν να θεωρηθούν επιλέξιμες στο μέτρο που περιορίζονται στο ελάχιστο αναγκαίο ποσό. Εξαιτίας των τεχνικών προκλήσεων που συνδέονται με την κατασκευή ενός πρωτοτύπου, το κόστος παραγωγής του πρώτου πλοίου κατά κανόνα υπερβαίνει το κόστος παραγωγής των επακόλουθων πλοίων της ίδιας σειράς. Ως πρόσθετες δαπάνες παραγωγής ορίζεται η διαφορά μεταξύ, αφενός, του εργατικού κόστους και των συναφών παγίων εξόδων για το πρώτο από μια νέα κατηγορία πλοίων και, αφετέρου, του κόστους παραγωγής των επακόλουθων πλοίων της ίδιας σειράς (αδελφά πλοία). Το εργατικό κόστος περιλαμβάνει τους μισθούς και τις δαπάνες κοινωνικής ασφάλισης.
         Ως εκ τούτου, σε εξαιρετικές και δεόντως αιτιολογημένες περιπτώσεις, το πολύ 10% των πρόσθετων δαπανών παραγωγής που συνδέονται με την κατασκευή μιας νέας κατηγορίας πλοίων μπορούν να θεωρηθούν ως επιλέξιμες δαπάνες, εφόσον απαιτούνται για την επικύρωση της τεχνικής καινοτομίας. Μια περίπτωση θεωρείται δεόντως αιτιολογημένη εφόσον οι πρόσθετες δαπάνες παραγωγής εκτιμάται ότι υπερβαίνουν το 3 % των δαπανών παραγωγής των επακόλουθων αδελφών πλοίων.
         2)   Νέα μέρη ή συστήματα πλοίου
         Για νέα μέρη και συστήματα πλοίων που είναι επιλέξιμα για ενισχύσεις καινοτομίας, επιλέξιμες είναι οι ακόλουθες δαπάνες στο μέτρο που συνδέονται αυστηρά με την καινοτομία:

                     α)

                     οι δαπάνες σχεδιασμού και ανάπτυξης,

                     β)

                     οι δαπάνες δοκιμής του καινοτόμου μέρους, μακέτες,

                     γ)

                     οι δαπάνες για υλικά και εξοπλισμό,

                     δ)

                     σε εξαιρετικές περιπτώσεις, οι δαπάνες κατασκευής και εγκατάστασης ενός νέου μέρους ή συστήματος που είναι απαραίτητες για την επικύρωση της καινοτομίας, στον βαθμό που περιορίζονται στο ελάχιστο απαιτούμενο ποσό.

               3)   Νέες μέθοδοι
         Για τις νέες διαδικασίες που είναι επιλέξιμες για ενισχύσεις καινοτομίας, επιλέξιμες είναι οι ακόλουθες δαπάνες στον βαθμό που συνδέονται αυστηρά με την καινοτόμο διαδικασία:

                     α)

                     οι δαπάνες σχεδιασμού και ανάπτυξης,

                     β)

                     οι δαπάνες για υλικά και εξοπλισμό,

                     γ)

                     οι δαπάνες δοκιμής της νέας διαδικασίας, κατά περίπτωση,

                     δ)

                     οι δαπάνες για μελέτες σκοπιμότητας που πραγματοποιήθηκαν εντός του 12μήνου που προηγήθηκε της υποβολής της αίτησης ενίσχυσης.


Avis juridique important

|

31998D0704

98/704/Ευρατόμ: Απόφαση του Συμβουλίου της 22ας Ιουνίου 1998 σχετικά με την παράταση της ισχύος της συμφωνίας μεταξύ της Ευρωπαϊκής Κοινότητας Ατομικής Ενέργειας, της κυβέρνησης της Ιαπωνίας, της κυβέρνησης της Ρωσικής Ομοσπονδίας και της κυβέρνησης των Ηνωμένων Πολιτειών της Αμερικής με αντικείμενο τη συνεργασία στις δραστηριότητες εκπόνησης της κατασκευαστικής μελέτης (EDA) για το διεθνή θερμοπυρηνικό πειραματικό αντιδραστήρα (ITER)

Επίσημη Εφημερίδα αριθ. L 335 της 10/12/1998 σ. 0061 - 0065

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Ιουνίου 1998 σχετικά με την παράταση της ισχύος της συμφωνίας μεταξύ της Ευρωπαϊκής Κοινότητας Ατομικής Ενέργειας, της κυβέρνησης της Ιαπωνίας, της κυβέρνησης της Ρωσικής Ομοσπονδίας και της κυβέρνησης των Ηνωμένων Πολιτειών της Αμερικής με αντικείμενο τη συνεργασία στις δραστηριότητες εκπόνησης της κατασκευαστικής μελέτης (EDA) για το διεθνή θερμοπυρηνικό πειραματικό αντιδραστήρα (ITER) (98/704/Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,το σχέδιο απόφασης που υποβλήθηκε από την Επιτροπή,Εκτιμώντας:ότι η Επιτροπή διεξήγαγε, σύμφωνα με τις οδηγίες του Συμβουλίου, της 8ης Απριλίου 1998, διαπραγματεύσεις για την παράταση της ισχύος της συμφωνίας μεταξύ της Ευρωπαϊκής Κοινότητας Ατομικής Ενέργειας, της κυβέρνησης της Ιαπωνίας, της κυβέρνησης της Ρωσικής Ομοσπονδίας και της κυβέρνησης των Ηνωμένων Πολιτειών της Αμερικής με αντικείμενο τη συνεργασία στις δραστηριότητες εκπόνησης της κατασκευαστικής μελέτης (EDA) για το διεθνή θερμοπυρηνικό πειραματικό αντιδραστήρα (ITER) (στο εξής «συμφωνία ITER EDA») 7ότι θα πρέπει να εγκριθεί η παράταση της ισχύος της συμφωνίας ITER EDA,ΑΠΟΦΑΣΙΖΕΙ:Άρθρο μόνο Εγκρίνεται η παράταση, από την Επιτροπή για λογαριασμό και εξ ονόματος της Κοινότητας, της ισχύος της συμφωνίας μεταξύ της Ευρωπαϊκής Κοινότητας Ατομικής Ενέργειας, της κυβέρνησης της Ιαπωνίας, της κυβέρνησης της Ρωσικής Ομοσπονδίας και της κυβέρνησης των Ηνωμένων Πολιτειών της Αμερικής με αντικείμενο τη συνεργασία στις δραστηριότητες εκπόνησης της κατασκευαστικής μελέτης για το διεθνή θερμοπυρηνικό πειραματικό αντιδραστήρα.Το κείμενο της τροποποίησης για την παράταση της ισχύος της συμφωνίας ITER EDA, μαζί με το κείμενο του μνημονίου συμφωνίας για την παράταση της ισχύος της συμφωνίας ITER EDA, προσαρτώνται στην παρούσα απόφαση.Λουξεμβούργο, 22 Ιουνίου 1998.Για το ΣυμβούλιοΟ ΠρόεδροςJ. BATTLEΠΑΡΑΡΤΗΜΑ ΤΡΟΠΟΠΟΙΗΣΗ ΠΕΡΙ ΠΑΡΑΤΑΣΕΩΣ ΤΗΣ ΙΣΧΥΟΣ ΤΗΣ ΣΥΜΦΩΝΙΑΣ ITER EDA Τροποποίηση περί παρατάσεως της ισχύος της συμφωνίας μεταξύ της Ευρωπαϊκής Κοινότητας Ατομικής Ενέργειας, της κυβέρνησης της Ιαπωνίας, της κυβέρνησης της Ρωσικής Ομοσπονδίας και της κυβέρνησης των Ηνωμένων Πολιτειών της Αμερικής με αντικείμενο τη συνεργασία στις δραστηριότητες εκπόνησης της κατασκευαστικής μελέτης για το διεθνή θερμοπυρηνικό πειραματικό αντιδραστήρα Η ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ, Η ΚΥΒΕΡΝΗΣΗ ΤΗΣ ΙΑΠΩΝΙΑΣ, Η ΚΥΒΕΡΝΗΣΗ ΤΗΣ ΡΩΣΙΚΗΣ ΟΜΟΣΠΟΝΔΙΑΣ ΚΑΙ Η ΚΥΒΕΡΝΗΣΗ ΤΩΝ ΗΝΩΜΕΝΩΝ ΠΟΛΙΤΕΙΩΝ ΤΗ ΑΜΕΡΙΚΗΣ («ΤΑ ΣΥΜΒΑΛΛΟΜΕΝΑ ΜΕΡΗ»),ΕΧΟΝΤΑΣ ΥΠΟΨΗ τη συμφωνία μεταξύ των συμβαλλομένων μερών με αντικείμενο τη συνεργασία στις δραστηριότητες εκπόνησης της κατασκευαστικής μελέτης (EDA) για το διεθνή θερμοπυρηνικό πειραματικό αντιδραστήρα (ITER), η οποία συνήφθη στις 21 Ιουλίου 1992 («η συμφωνία»), και το πρωτόκολλο αριθ. 2 της συμφωνίας που συνήφθη στις 21 Μαρτίου 1994,ΛΑΜΒΑΝΟΝΤΑΣ ΥΠΟ ΣΗΜΕΙΩΣΗ τη συντελεσθείσα πρόοδο και τις προτάσεις που υποβλήθηκαν αναφορικά με την ακολουθητέα προσέγγιση στα θέματα της συνέχισης της από κοινού υλοποίησης, εντός του πλαισίου εφαρμογής των διατάξεων της συμφωνίας,ΔΙΑΠΝΕΟΜΕΝΑ ΑΠΟ ΤΗΝ ΕΠΙΘΥΜΙΑ να συνεχιστούν οι από κοινού εργασίες στο πλαίσιο της συμφωνίας για να ληφθούν στο μέλλον αποφάσεις κατασκευής και λειτουργίας του ITER σύμφωνα με το άρθρο 1 της συμφωνίας, καιΕΝΕΡΓΩΝΤΑΣ σύμφωνα με τις διατάξεις του άρθρου 22 και του άρθρου 25 παράγραφος 2 της συμφωνίας,ΣΥΜΦΩΝΗΣΑΝ να τροποποιηθεί η συμφωνία ως εξής:Στο άρθρο 25 παράγραφος 1, η λέξη «εξαετή» αντικαθίσταται από τη λέξη «εννεαετή».Η παρούσα τροποποίηση αρχίζει να ισχύει μόλις υπογραφεί από τα μέρη.>ΘΕΣΗ ΠΗΝΑΚΑ>Μνημόνιο συμφωνίας («Understandings») για την παράταση της ισχύος της συμφωνίας ITER EDA I. ΠΕΔΙΟ ΕΦΑΡΜΟΓΗΣ ΤΩΝ ΑΠΟ ΚΟΙΝΟΥ ΤΕΧΝΙΚΩΝ ΔΡΑΣΤΗΡΙΟΤΗΤΩΝ 1. Δραστηριότητες εξαρτώμενες από τον (τους) τόπο(-ους) εγκατάστασης:- προσαρμογή της μελέτης ώστε να ανταποκρίνεται στον (στους) τόπο(-ους) εγκατάστασης και αντίστοιχη εκτίμηση κόστους,- ανάλυση ασφάλειας και τεχνική στήριξη για την προετοιμασία αιτήσεων για άδειες εκμετάλλευσης.2. Μελέτη, συμπεριλαμβανομένων ευρύτερων επιλογών και αντίστοιχες εκτιμήσεις κόστους, δοκιμή πρωτοτύπου και εργασίες Ε& Α, συμπεριλαμβανομένων μελετών σε θέματα φυσικής.3. Προπαρασκευή της κατάλληλης τεκμηρίωσης για τη μελλοντική διαδικασία προμηθειών στην οποία θα ενσωματώνονται τα αποτελέσματα των σημείων 1 και 2 που αναλύθηκαν προηγουμένως.II. ΛΟΙΠΕΣ ΕΠΙΒΟΗΘΗΤΙΚΕΣ ΔΡΑΣΤΗΡΙΟΤΗΤΕΣ Τα μέρη θα αναλάβουν επίσης:1. να αναπτύξουν προτάσεις και τα πάσης φύσεως αναγκαία υποβοηθητικά στοιχεία για την πλήρη υλοποίηση του ITER, συμπεριλαμβανομένων σχεδίου συμφωνίας για την κατασκευή και λειτουργία των συναφών διακανονισμών υλοποίησης, καθώς και πληροφοριών για τον πιθανό αντίκτυπο ευρύτερων αντιλήψεων στη χάραξη πορείας προς την ενέργεια σύντηξης 72. να προσαρμόσουν τις δομές και τους τρόπους λειτουργίας των ΣΚΟ/ΗΤ, ενόψει της δρομολόγησης μιας αποδοτικής έναρξης κατασκευής στο μέλλον, εάν και όποτε ληφθεί η σχετική απόφαση 73. όταν πλησιάζει το τέλος του δεύτερου έτους, να επανεξετάσουν από κοινού τις συλλογικές τεχνικές δραστηριότητες του ανωτέρω σημείου Ι, π.χ. τις προετοιμασίες έκδοσης αδειών, τις εκτιμήσεις κόστους, τη μετεξέλιξη των οργανωτικών δομών, τις προπαρασκευές κατασκευής και επικρατούσες στη χώρα καταστάσεις, και βάσει αυτών να συντάξουν από κοινού αξιολόγηση προς χρήση από κάθε μέρος.III. ΥΠΟΣΤΗΡΙΞΗ ΤΩΝ ΣΥΛΛΟΓΙΚΩΝ ΔΡΑΣΤΗΡΙΟΤΗΤΩΝ ΕΚ ΜΕΡΟΥΣ ΤΩΝ ΜΕΡΩΝ 1. Δραστηριότητες εξαρτώμενες από τον (τους) τόπο(-ους) εγκατάστασης Έκαστο μέρος θα ενδιαφερθεί και θα συμμετάσχει στις εργασίες με βάση όλα τα παρεχόμενα χαρακτηριστικά του τόπου. Οι εργασίες θα αναλαμβάνονται, ως εκ τούτου, από κοινού και θα διεξάγονται ανάλογα, υπό την ευθύνη του διευθυντή του ITER εντός του πλαισίου του EDA, με εξαίρεση τη σύνταξη των απαιτούμενων εγγράφων στη γλώσσα και μορφή του συμβαλλόμενου μέρους/χώρας υποδοχής από άτομα που την έχουν ως μητρική γλώσσα.Τα ενδιαφερόμενα μέρη:- θα χορηγήσουν τη στιγμή που θα συνέλθει το δέκατο τέταρτο συμβούλιο του ITER (IC-14 τον Ιούλιο του 1998) τα χαρακτηριστικά στοιχεία του τόπου σύμφωνα με τις απαιτήσεις για τον τόπο εγκατάστασης και το έγγραφο των σχεδιαστικών παραδοχών για τον τόπο εγκατάστασης,- θα διευκολύνουν την έγκαιρη διεξαγωγή ανεπίσημου διαλόγου με τους ρυθμιστικούς φορείς με σκοπό τη σύνταξη των αιτήσεων έκδοσης αδειών για την κατασκευή και λειτουργία του ITER.Ο διευθυντής και οι οικείοι προϊστάμενοι των τοπικών ομάδων (ΗΤ) θα αρχίσουν ανεπίσημες διαβουλεύσεις ώστε, λαμβανομένων υπόψη των χαρακτηριστικών του τόπου εγκατάστασης που θα χορηγηθούν από τα ενδιαφερόμενα συμβαλλόμενα μέρη, τα προαναφερθέντα λειτουργικά καθήκοντα στο σημείο Ι.1, να περιληφθούν στο πρόγραμμα εργασίας που θα υποβληθεί στο IC-14 μέσω της ενδεδειγμένης συνεδρίασης της συμβουλευτικής επιτροπής διαχείρισης (MAC).Στις προσαρμογές της κατασκευαστικής μελέτης που θα γίνουν, θα δοθεί η δέουσα βαρύτητα στον έλεγχο του εκτιμώμενου κόστους του έργου.2. Γενική υποστήριξη Τα μέρη:- θα διατηρήσουν σε ζωή τη συλλογική κεντρική ομάδα (ΣΚΟ) και θα εκτελέσουν τις εργασίες που τους ανατίθενται,- θα δώσουν εθελοντικά την υποστήριξή τους σε ποικίλους τομείς, συμπεριλαμβανόμενης της παγίωσης των επιστημονικών βάσεων για τις δραστηριότητες του ανωτέρω σημείου Ι.2, π.χ. αξιοποιώντας τους υφιστάμενους εκούσιους διακανονισμούς,- θα συνεχίσουν να προβλέπουν την ύπαρξη τόπων συλλογικής εργασίας (ΤΣΕ) και θα εξακολουθήσουν να υποστηρίζουν την ενισχυμένη διασύνδεση.3. Εκτίμηση πόρων Οι κατ' εκτίμηση πόροι για το σκοπούμενο πεδίο εφαρμογής των σημειούμενων στο ανωτέρω σημείο Ι εργασιών (πέραν εκείνων που έχουν ήδη δεσμευθεί στο πλαίσιο των συμφωνηθεισών εργασιών) κατά τις προτάσεις του διευθυντή, όπως αυτές υποστηρίχθηκαν από το Συμβούλιο του ITER (πρακτικά IC-12 σχετικά με τις αποφάσεις 6.1.1, προσάρτημα 9) έχουν ως εξής:>ΘΕΣΗ ΠΗΝΑΚΑ>Έκαστο μέρος θα καταβάλει κάθε δυνατή προσπάθεια για να διαθέσει τη δική του αναλογία πόρων (άρθρα 12 και 14 της συμφωνίας) σε εκπλήρωση των υποχρεώσεών του βάσει των διατάξεων του άρθρου 17 παράγραφος 1 της συμφωνίας.IV. ΙΣΧΥΟΝΤΕΣ ΔΙΑΚΑΝΟΝΙΣΜΟΙ 1. Οι προαναφερόμενοι διακανονισμοί θα εξακολουθήσουν να ισχύουν κατά τη διάρκεια της παράτασης, παράλληλα με τους προηγούμενους διακανονισμούς που επιτεύχθηκαν κατά την υπογραφή της συμφωνίας και του πρωτοκόλλου αριθ. 2, εκτός εάν προσδιοριστεί άλλως εγγράφως μεταξύ των μερών.2. Θα εξακολουθήσουν να ισχύουν οι τρέχοντες διακανονισμοί για τις λοιπές χώρες, κατ' εφαρμογή του άρθρου 19 της συμφωνίας.3. Η ΕΚΑΕ θα εξακολουθήσει να παρέχει διευκολύνσεις και αρωγή, σύμφωνα με το άρθρο 20 της συμφωνίας.V. ΚΑΤΑΛΗΚΤΙΚΟΣ ΔΙΑΚΑΝΟΝΙΣΜΟΣ Τα μέρη θα αναλάβουν να υλοποιήσουν τις από κοινού δραστηριότητες διακατεχόμενα από τη γενικότερη πρόθεση να διευκολύνουν την αποτελεσματική έναρξη μιας πιθανής κατασκευής του ITER στο μέλλον, και αναγνωρίζουν πράγματι τη σημασία που έχει αναφορικά με το σημείο αυτό η συνέχιση των προπαρασκευαστικών ενεργειών σε όλους τους συναφείς τομείς.


Avis juridique important

|

31990D0233

90/233/ΕΟΚ: Απόφαση του Συμβουλίου της 7ης Μαΐου 1990 για τη θέσπιση διευρωπαϊκού προγράμματος κινητικότητας για πανεπιστημιακές σπουδές ( TEMPUS )

Επίσημη Εφημερίδα αριθ. L 131 της 23/05/1990 σ. 0021 - 0026

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 7ης Μαΐου 1990  για τη θέσπιση διευρωπαϊκού προγράμματος κινητικότητας για πανεπιστημιακές σπουδές («TEMPUS»)  (90/233/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι το Ευρωπαϊκό Συμβούλιο, που συνήλθε στο Στρασβούργο στις 8 και 9 Δεκεμβρίου 1989, κάλεσε το Συμβούλιο Υπουργών να εγκρίνει, κατόπιν πρότασης της Επιτροπής, μέτρα προς διευκόλυνση της συμμετοχής των χωρών της κεντρικής και ανατολικής Ευρώπης σε κοινοτικά προγράμματα εκπαιδευτικού χαρακτήρα, παρόμοια με τα υφιστάμενα·  ότι το Συμβούλιο ενέκρινε κοινοτικά προγράμματα κατάρτισης, που προβλέπουν μεταξύ άλλων τη διαπανεπιστημιακή συνεργασία και τη συνεργασία πανεπιστημίων και βιομηχανιών, και μέτρα αύξησης της κινητικότητας σπουδαστών, διδασκόντων, πανεπιστημιακού προσωπικού και προσωπικού βιομηχανιών·  ότι το Συμβούλιο εξέδωσε στις 18 Δεκεμβρίου 1989 τον κανονισμό (ΕΟΚ) αριθ. 3906/89 (4) σχετικά με την οικονομική ενίσχυση στη Δημοκρατία της Ουγγαρίας και τη Λαϊκή Δημοκρατία της Πολωνίας, ο οποίος προβλέπει υποστήριξη της οικονομικής και κοινωνικής μεταρρύθμισης στην Ουγγαρία και την Πολωνία·  ότι το Συμβούλιο μπορεί εν συνεχεία να επεκτείνει την παροχή της βοήθειας αυτής σε άλλες χώρες της κεντρικής και ανατολικής Ευρώπης, εκδίδοντας σχετική πράξη·  ότι η διαδικασία της οικονομικής και κοινωνικής μεταρρύθμισης θα συμβάλει στην ανάπτυξη αμοιβαίως επωφελών οικονομικών και εμπορικών σχέσεων μεταξύ των χωρών της κεντρικής και ανατολικής Ευρώπης και της Κοινότητας, και ότι οι στενότερες αυτές σχέσεις θα συμβάλουν επίσης στην αρμονική ανάπτυξη των οικονομικών δραστηριοτήτων στο εσωτερικό της Κοινότητας·  ότι η κατάρτιση έχει αναγνωριστεί ως βασικός τομέας της συνεργασίας και ότι πρέπει, ειδικότερα, να διευκολύνεται η κινητικότητα και η ανταλλαγή με κράτη μέλη ως άμεση κάλυψη των διαπιστωθεισών αναγκών κατάρτισης στην κεντρική και ανατολική Ευρώπη·  ότι η εμπειρία και γνώσεις της Κοινότητας στους τομείς της διαπανεπιστημιακής συνεργασίας, της ανταλλαγής σπουδαστών και της συνεργασίας μεταξύ βιομηχανιών και πανεπιστημιακών ιδρυμάτων, πρέπει να αξιοποιηθεί για τη δημιουργία συμπληρωματικού προγράμματος ανάπτυξης της συνεργασίας και κινητικότητας μεταξύ της Κοινότητας και των χωρών της κεντρικής και ανατολικής Ευρώπης στον τομέα της κατάρτισης·  ότι η συνεργασία αυτή θα διευκολύνει την ανάπτυξη του τομέα της ανώτερης εκπαίδευσης και θα προωθήσει την κατανόηση και τις αμοιβαίες επωφελείς επαφές στον τομέα της κατάρτισης·  ότι το πρόγραμμα αυτό αποτελεί τμήμα του γενικότερου προγραμματισμού προτεραιοτήτων και χρηματοδότησης κοινοτικής βοήθειας στις χώρες της κεντρικής και ανατολικής Ευρώπης, συμπεριλαμβανομένων και των δραστηριοτήτων του ευρωπαϊκού ιδρύματος επαγγελματικής εκπαίδευσης, και ότι μάλιστα θα πρέπει να συντονιστεί στενά με το γενικότερο αυτό προγραμματισμό·  ότι το πρόγραμμα αυτό μπορεί να συμβάλει σημαντικά στην ουσιαστική παροχή βοήθειας στον τομέα της κατάρτισης στις χώρες της κεντρικής και ανατολικής Ευρώπης στις οποίες θα μπορούσε, ενδεχομένως, να δοθεί οικονομική ενίσχυση για την στήριξη των διαδικασιών μεταρρύθμισης·  ότι, για την επιτυχία της συμβολής του, το πρόγραμμα θα πρέπει να χρησιμοποιήσει την πείρα που αποκτήθηκε εντός της Κοινότητας στον τομέα της επαγγελματικής εκπαίδευσης καθώς και τους κοινοτικούς οργανισμούς που απασχολούνται με την κατάρτιση ·  ότι στην Κοινότητα και τις τρίτες χώρες υπάρχουν περιφερειακοί ή/και εθνικοί, δημόσιοι ή/και ιδιωτικοί φορείς που μπορεί να κληθούν να συνεργαστούν στην ουσιαστική παροχή ενίσχυσης στον τομέα της κατάρτισης, σε επίπεδο ανώτατης εκπαίδευσης·  ότι η συνθήκη δεν προβλέπει για τη σχετική δράση εξουσίες άλλες από τις εξουσίες του άρθρου 235,  ΑΠΟΦΑΣΙΖΕΙ:  Άρθρο 1  Θέσπιση του TEMPUS  Το διευρωπαϊκό πρόγραμμα κινητικότητας για πανεπιστημιακές σπουδές αποκαλούμενο στο εξής: «TEMPUS» θεσπίζεται για μια αρχική δοκιμαστική περίοδο τριών ετών από την 1η Ιουλίου 1990, και με πενταετή προοπτική, υπόκειται δε στον τρόπο παρακολούθησης και αξιολόγησης του άρθρου 11.  Άρθρο 2  Επιλέξιμες χώρες  Το TEMPUS αφορά τις χώρες της κεντρικής και ανατολικής Ευρώπης, τις οποίες το Συμβούλιο ορίζει ως επιλέξιμες για οικονομική ενίσχυση στον κανονισμό (ΕΟΚ) αριθ. 3906/89, ή σε οποιαδήποτε άλλη μεταγενέστερη σχετική νομική πράξη. Οι χώρες αυτές ονομάζονται στο εξής «επιλέξιμες χώρες».  Άρθρο 3  Ορισμοί  Στα πλαίσια του TEMPUS:  α) ο όρος «πανεπιστημιακό ίδρυμα» καλύπτει όλα τα εκπαιδευτικά ιδρύματα και τα ιδρύματα επαγγελματικής κατάρτισης μετά τη δευτεροβάθμια εκπαίδευση, τα οποία καθιστούν δυνατή, κατά περίπτωση, στα πλαίσια της περαιτέρω εκπαίδευσης και κατάρτισης, την απόκτηση τίτλων ή διπλωμάτων αυτού του επιπέδου, ασχέτως της επωνυμίας των εν λόγω ιδρυμάτων·  β) οι όροι «βιομηχανία» και «επιχείρηση» υποδηλώνουν κάθε μορφή οικονομικής δραστηριότητας, περιλαμβανομένων όχι μόνον των μεγάλων επιχειρήσεων αλλά και των μικρομεσαίων, ανεξάρτητα από τη νομική τους υπόσταση, δημόσιες ή τοπικές αρχές, ανεξάρτητες οικονομικές οργανώσεις, και ιδιαίτερα εμπορικά και βιομηχανικά επιμελητήρια ή/και τα αντίστοιχά τους, επαγγελματικές ενώσεις καθώς και οργανώσεις που αντιπροσωπεύουν εργοδότες ή εργαζόμενους.  Άρθρο 4  Στόχοι  Οι στόχοι του TEMPUS είναι οι ακόλουθοι:  α) διευκόλυνση του συντονισμού της βοήθειας προς τις επιλέξιμες χώρες στον τομέα των ανταλλαγών και της κινητικότητας, ιδιαίτερα για τους σπουδαστές της τριτοβάθμιας εκπαίδευσης και το διδακτικό προσωπικό, εφόσον η Κοινότητα, τα κράτη μέλη της ή οι τρίτες χώρες που αναφέρονται στο άρθρο 9, παρέχουν τέτοια βοήθεια·  β) συμβολή στη βελτίωση της κατάρτισης στις επιλέξιμες χώρες και ενθάρρυνση της συνεργασίας τους με εταίρους στην Κοινότητα, λαμβάνοντας υπόψη την ανάγκη να διασφαλιστεί η ευρύτερη δυνατή συμμετοχή όλων των περιοχών της Κοινότητας στις δράσεις αυτές·  γ) αύξηση των δυνατοτήτων διδασκαλίας και εκμάθησης στις επιλέξιμες χώρες των γλωσσών που χρησιμοποιούνται στην Κοινότητα και καλύπτονται από το πρόγραμμα LINGUA και αντιστρόφως·  δ) διευκόλυνση των σπουδαστών από τις επιλέξιμες χώρες να φοιτήσουν για ένα συγκεκριμένο διάστημα σε πανεπιστημιακό ίδρυμα ή να απασχοληθούν σε βιομηχανία κράτους μέλους, διασφαλίζοντας παράλληλα την ισότητα ευκαιριών των δύο φύλλων όσον αφορά τη συμμετοχή στην κινητικότητα αυτή·  ε) διευκόλυνση των σπουδαστών από την Κοινότητα να διανύσουν περίοδο παρόμοιου τύπου σπουδών ή απασχόλησης σε επιλέξιμη χώρα ·  στ) αύξηση των ανταλλαγών της κινητικότητας του διδακτικού προσωπικού και των εκπαιδευτών στα πλαίσια της διαδικασίας συνεργασίας.  Άρθρο 5  Επιτροπή TEMPUS  1. Η Επιτροπή εφαρμόζει το πρόγραμμα TEMPUS σύμφωνα με τις διατάξεις του παραρτήματος και βάσει λεπτομερών κατευθύνσεων που εγκρίνονται ετησίως.  2. Κατά την εκτέλεση του έργου αυτού, η Επιτροπή επικουρείται από επιτροπή αποτελούμενη από δύο αντιπροσώπους που ορίζει κάθε κράτος μέλος και της οποίας προεδρεύει ο αντιπρόσωπος της Επιτροπής. Τα μέλη της επιτροπής αυτής μπορούν να επικουρούνται από εμπειρογνώμονες ή συμβούλους.  Η επιτροπή, ιδίως, επικουρεί την Επιτροπή κατά την εφαρμογή του προγράμματος που συνδέεται με τους στόχους του άρθρου 4 και συντονίζει τις εργασίες της με τις δραστηριότητες άλλων επιτροπών που καλύπτουν τους ίδιους τομείς δράσης με το TEMPUS. 3. Ο αντιπρόσωπος της Επιτροπής υποβάλλει στην επιτροπή σχέδια μέτρων τα οποία αφορούν:  α) τις γενικές κατευθύνσεις του προγράμματος TEMPUS·  β) τις γενικές κατευθύνσεις της κοινοτικής χρηματοδοτικής συνδρομής (ποσά, διάρκεια και ενισχυόμενοι)·  γ) θέματα γενικής ισορροπίας του προγράμματος TEMPUS, συμπεριλαμβανομένης της κατανομής μεταξύ των διαφόρων δράσεων·  δ) ρυθμίσεις για την παρακολούθηση και την αξιολόγηση του TEMPUS.  4. Η επιτροπή διατυπώνει τη γνώμη της γι' αυτά τα σχέδια μέτρων, εντός προθεσμίας την οποία μπορεί να ορίσει ο πρόεδρος σε συνάρτηση με το επείγον του θέματος. Η γνώμη διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για την έγκριση των αποφάσεων τις οποίες καλείται να λάβει το Συμβούλιο κατόπιν προτάσεως της Επιτροπής. Κατά την ψηφοφορία, στα πλαίσια της επιτροπής, οι ψήφοι των αντιπροσώπων των κρατών μελών σταθμίζονται όπως ορίζεται στο προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.  Η Επιτροπή θεσπίζει μέτρα τα οποία εφαρμόζονται αμέσως. Ωστόσο, εάν τα μέτρα αυτά δεν ακολουθούν τη γνώμη της επιτροπής, ανακοινώνονται αμέσως από την Επιτροπή στο Συμβούλιο.  Στην περίπτωση αυτή, η Επιτροπή αναβάλλει την εφαρμογή των μέτρων που αποφάσισε για δύο μήνες.  Το Συμβούλιο, με ειδική πλειοψηφία, μπορεί να λάβει διαφορετική απόφαση εντός της προθεσμίας που προβλέπεται στο προηγούμενο εδάφιο.  5. Η Επιτροπή μπορεί, εξάλλου, να ζητήσει τη γνώμη της επιτροπής για οποιοδήποτε άλλο θέμα εφαρμογής του προγράμματος TEMPUS.  Ο αντιπρόσωπος της Επιτροπής υποβάλλει στην επιτροπή σχέδιο μέτρων που πρόκειται να ληφθούν. Η επιτροπή γνωμοδοτεί για το σχέδιο εντός προθεσμίας την οποία ο πρόεδρος μπορεί να ορίσει σε συνάρτηση με το επείγον του θέματος, και αν είναι αναγκαίο με ψηφοφορία.  Η γνώμη καταχωρείται στα πρακτικά· επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.  Η Επιτροπή λαμβάνει όσο το δυνατόν περισσότερο υπόψη της τη γνώμη της επιτροπής. Ενημερώνει την επιτροπή για το συγκεκριμένο τρόπο με τον οποίο έλαβε υπόψη της τη γνώμη αυτή.  Άρθρο 6  Συνεργασία με τους αρμόδιους φορείς  1. Η Επιτροπή συνεργάζεται με τους αρμόδιους φορείς των επιλέξιμων χωρών, οι οποίοι έχουν ορισθεί ή συσταθεί προκειμένου να συντονίσουν τις διασυνδέσεις και τις δομές που απαιτούνται για την αποτελεσματική εφαρμογή του προγράμματος TEMPUS, συμπεριλαμβανομένου του καταμερισμού των τυχόν κονδυλίων που διαθέτουν για το πρόγραμμα οι ίδιες οι επιλέξιμες χώρες.  2. Η Επιτροπή συνεργάζεται επίσης στενά για την εφαρμογή του TEMPUS με τους αρμόδιους εθνικούς οργανισμούς που έχει ορίσει κάθε κράτος μέλος.  Άρθρο 7  Προϋπολογισμός  Η Επιτροπή εκτιμά τις ανάγκες συνεργασίας μεταξύ πανεπιστημίων και κινητικότητας του διδακτικού προσωπικού και των σπουδαστών όσον αφορά τις επιλέξιμες χώρες, λαμβάνοντας υπόψη τους γενικούς χρηματοδοτικούς προσανατολισμούς της οικονομικής βοήθειας προς τις χώρες αυτές.  Καθορίζει στη βάση αυτή και εντός του προτεινόμενου κονδυλίου που πρόκειται να διατεθεί ως οικονομική βοήθεια προς τις χώρες της κεντρικής και ανατολικής Ευρώπης, τις αναγκαίες πιστώσεις που πρέπει να συμπεριληφθούν στο προσχέδιο κοινοτικού προϋπολογισμού των Ευρωπαϊκών Κοινοτήτων.  Άρθρο 8  Διασύνδεση με άλλες κοινοτικές δράσεις  Η Επιτροπή, σύμφωνα με τη διαδικασία που προβλέπει το άρθρο 5 παράγραφος 5 της παρούσας απόφασης και, όπου ενδείκνυται, με τη διαδικασία του άρθρου 9 του κανονισμού (ΕΟΚ) αριθ. 3906/89, εξασφαλίζει τη συνοχή και, αν είναι απαραίτητο, τη συμπληρωματικότητα μεταξύ του TEMPUS και των άλλων δράσεων σε κοινοτικό επίπεδο, τόσο σε επίπεδο Κοινότητας όσο και κατά την παροχή βοήθειας προς τις επιλέξιμες χώρες, δίδοντας ιδιαίτερη έμφαση στις δραστηριότητες του ευρωπαϊκού ιδρύματος επαγγελματικής εκπαίδευσης.  Άρθρο 9  Συντονισμός με δράσεις τρίτων χωρών  1. Η Επιτροπή εξασφαλίζει τον κατάλληλο συντονισμό με τις ενέργειες που αναλαμβάνουν χώρες που δεν αποτελούν μέλη της Κοινότητας ή πανεπιστήμια, και επιχειρήσεις ή άλλα ιδρύματα και φορείς των εν λόγω χωρών στον τομέα του TEMPUS, συμπεριλαμβανομένης, ενδεχομένως, και της συμμετοχής σε σχέδια TEMPUS.  2. Η συμμετοχή μπορεί να λάβει ποικίλες μορφές, περιλαμβανομένων και μιας ή περισσοτέρων από τις ακόλουθες:  - συμμετοχή στο TEMPUS μέσω συγχρηματοδότησης,  - αξιοποίηση στο TEMPUS για τη διοχέτευση ανταλλαγών που χρηματοδοτούνται διμερώς,  - συντονισμός με το TEMPUS των πρωτοβουλιών που λαμβάνονται σε εθνικό επίπεδο και έχουν κοινούς μεν στόχους με το εν λόγω πρόγραμμα, αλλά χρηματοδοτούνται και διεξάγονται χωριστά,  - αλληλοενημέρωση για οποιαδήποτε σχετική πρωτοβουλία στον προκείμενο τομέα. Άρθρο 10  Ετήσια έκθεση  Η Επιτροπή υποβάλλει ετήσια έκθεση σχετικά με τη λειτουργία του TEMPUS στο Συμβούλιο, το Ευρωπαϊκό Κοινοβούλιο και την Οικονομική και Κοινωνική Επιτροπή, καθώς και στις συμμετέχουσες χώρες.  Άρθρο 11  Ρυθμίσεις για την παρακολούθηση και την αξιολόγηση - Εκθέσεις  Η Επιτροπή, σύμφωνα με τη διαδικασία του άρθρου 5 παράγραφος 3, θεσπίζει τον τρόπο παρακολούθησης και αξιολόγησης της αποκτηθείσας εμπειρίας κατά την εφαρμογή του TEMPUS, λαμβάνοντας, ιδίως, υπόψη τους στόχους του άρθρου 4.  Υποβάλλει ενδιαμέσως έκθεση στην οποία περιλαμβάνονται τα αποτελέσματα της αξιολόγησης πριν από τις 31 Δεκεμβρίου 1992, και πρόταση για τη συνέχιση ή την προσαρμογή του προγράμματος TEMPUS, ως συνόλου, πέραν της αρχικής φάσης δοκιμαστικής εφαρμογής.  Η τελική έκθεση υποβάλλεται από την Επιτροπή στις 31 Δεκεμβρίου 1995 το αργότερο.  Βρυξέλλες, 7 Μαΐου 1990.  Για το Συμβούλιο  Ο Πρόεδρος  G. COLLINS  (1) ΕΕ αριθ. C 85 της 3. 4. 1990, σ. 9.  (2) ΕΕ αριθ. C 113 της 7. 5. 1990.  (3) Γνώμη που διατυπώθηκε στις 25 Απριλίου 1990 (δεν έχει ακόμα δημοσιευθεί στην Επίσημη Εφημερίδα).  (4) ΕΕ αριθ. L 375 της 23. 12. 1989, σ. 11.  ΠΑΡΑΡΤΗΜΑ  ΔΡΑΣΗ 1  Κοινά ευρωπαϊκά σχέδια  1. Η Κοινότητα ενισχύει τα κοινά ευρωπαϊκά σχέδια τα οποία συνδέουν πανεπιστημιακά ιδρύματα ή/και επιχειρήσεις επιλέξιμων χωρών με εταίρους στην Ευρωπαϊκή Κοινότητα.  Τα κοινά ευρωπαϊκά σχέδια περιλαμβάνουν κατά το δυνατό ένα τουλάχιστον πανεπιστήμιο ή επιχείρηση από επιλέξιμη χώρα και ιδρύματα-εταίρους από δύο τουλάχιστον κράτη μέλη της Κοινότητας.  Τα σχέδια αυτά μπορούν, ενδεχομένως, να συνδεθούν με υφιστάμενα δίκτυα, ιδίως με τα χρηματοδοτούμενα στα πλαίσια των προγραμμάτων ERASMUS, COMETT και LINGUA.  2. Ενισχύσεις στα κοινά ευρωπαϊκά σχέδια μπορούν να χορηγηθούν για ευρύ φάσμα δραστηριοτήτων ανάλογα με τις ειδικές ανάγκες των οικείων ιδρυμάτων, στις οποίες περιλαμβάνονται κυρίως η ανάπτυξη και ο εκσυγχρονισμός της διδακτέας ύλης, ολοκληρωμένοι κύκλοι σπουδών, η ανάπτυξη του διδακτικού υλικού, η εκπαίδευση και η επιμόρφωση του διδακτικού προσωπικού, ιδίως στον τομέα των σύγχρονων ευρωπαϊκών γλωσσών, η οργάνωση εντατικών προγραμμάτων σπουδών μικρής διάρκειας, η ανάπτυξη γλωσσικών και πολιτιστικών σπουδών και η διδασκαλία εξ αποστάσεως.  Μπορούν επίσης να χρηματοδοτηθούν το υλικό και η τεκμηρίωση που απαιτούνται για την εφαρμογή ενός κοινού ευρωπαϊκού σχεδίου.  ΔΡΑΣΗ 2  Ενισχύσεις κινητικότητας  1. α) η Κοινότητα καταρτίζει πρόγραμμα άμεσης χρηματοδοτικής υποστήριξης σπουδαστών μέχρι και το επίπεδο διδακτορικού διπλώματος από πανεπιστήμια επιλέξιμων χωρών, ανεξαρτήτως ηλικίας ή τομέα σπουδών, που σπουδάζουν για ένα διάστημα σε πανεπιστήμιο κράτους μέλους της Κοινότητας. Οι ενισχύσεις αυτές δίδονται σε σπουδαστές πλήρους προγράμματος σπουδών για περίοδο συνήθως κυμαινόμενη από τρεις μήνες έως ένα ακαδημαϊκό έτος.  Προτεραιότητα θα δίδεται σε σπουδαστές των οποίων οι σπουδές εντάσσονται σε κοινό ευρωπαϊκό σχέδιο ή οι οποίοι, επιστρέφοντας στη χώρα τους, προτίθενται να ασχοληθούν με την εκπαίδευση ή την κατάρτιση. Θα ενισχύονται επίσης οι καθηγητές συγχρόνων ευρωπαϊκών γλωσσών για να μετεκπαιδευθούν σε πανεπιστήμιο κράτους μέλους ή επιλέξιμης χώρας·  β) η Κοινότητα μπορεί επίσης να ενισχύσει σπουδαστές κοινοτικών πανεπιστημίων οι οποίοι επιθυμούν να φοιτήσουν για ένα διάστημα σε πανεπιστήμιο επιλέξιμης χώρας.  2. α) η Κοινότητα θα ενισχύει το πανεπιστημιακό διδακτικό προσωπικό ή το προσωπικό βιομηχανιών της Κοινότητας προς άσκηση διδακτικού/εκπαιδευτικού έργου για περιόδους από μία εβδομάδα έως ένα ακαδημαϊκό έτος σε επιλέξιμες χώρες·  β) η Κοινότητα ενισχύει επίσης πανεπιστημιακό διδακτικό προσωπικό ή εργαζόμενους στη βιομηχανία των επιλέξιμων χώρων για να κάνουν το ίδιο στα κράτη μέλη·  γ) όσον αφορά τα ανωτέρω στοιχεία α) και β), θα δοθεί ιδιαίτερη προσοχή στους καθηγητές ξένων γλωσσών που θα διδάσκουν σύγχρονες ευρωπαϊκές γλώσσες σε επιλέξιμη χώρα ή σε ενδιαφερόμενο κράτος μέλος.  3. α) η Κοινότητα θα ενισχύσει επίσης τους καθηγητές, τους διδάσκοντες στην επαγγελματική εκπαίδευση και τους φοιτητές που τοποθετούνται στη βιομηχανία ή σε θέσεις ασκουμένου, για να πραγματοποιήσουν πρακτική εξάσκηση σε εταιρείες δημόσιες ή ιδιωτικές ή σε άλλους φορείς διαρκείας ενός έως έξι μηνών·  β) η ενίσχυση αυτή χορηγείται για τοποθετήσεις σε κράτη μέλη και σε επιλέξιμες χώρες.  4. Η Κοινότητα ενισχύει επίσης επισκέψεις διαρκείας από μία εβδομάδα έως ένα μήνα, για διδάσκοντες/εκπαιδευτικούς, διοικητικό προσωπικό πανεπιστημίων και άλλους εκπαιδευτικούς, σε κράτος μέλος της Κοινότητας ή σε επιλέξιμη χώρα προκειμένου να συμμετάσχουν σε διάφορες δραστηριότητες όπως η προετοιμασία κοινών ευρωπαϊκών σχεδίων.  5. Όπου απαιτείται, όλες οι ενισχύσεις κινητικότητας περιλαμβάνουν και τη γλωσσική προετοιμασία. ΔΡΑΣΗ 3  Συμπληρωματικές δράσεις  1. Η Κοινότητα θα ενισχύσει σχέδια ανταλλαγής νέων και οργανωμένων νεολαιών μεταξύ κρατών μελών της Κοινότητας και επιλέξιμων χωρών.  2. Θα χορηγηθούν ενισχύσεις προκειμένου να παρασχεθεί σε επιλέξιμες χώρες η δυνατότητα να συμμετάσχουν στις δραστηριότητες ευρωπαϊκών ενώσεων, και ιδίως πανεπιστημιακών ενώσεων.  3. Θα ενισχυθούν οι δημοσιεύσεις και άλλες ενημερωτικές δραστηριότητες ιδιάζουσας σημασίας, ενόψει των γενικών στόχων του TEMPUS.  4. Θα ενισχυθούν μελέτες και έρευνες που αποσκοπούν στην ανάλυση της ανάπτυξης των συστημάτων τριτοβάθμιας εκπαίδευσης/κατάρτισης σε επιλέξιμες χώρες. Θα ενισχυθεί μελέτη σχετικά με τη ζήτηση και την πρακτική δυνατότητα των ανταλλαγών ερευνητών μεταξύ επιλέξιμων χώρων και κρατών μελών. Ανάλογα με τα αποτελέσματα της μελέτης, θα αξιολογηθεί περαιτέρω η πρόβλεψη υποστηρίξεως των ανταλλαγών αυτών.  5. Η απαραίτητη τεχνική βοήθεια, καθώς και ο συντονισμός της παρακολούθησης και αξιολόγησης του TEMPUS, θα παρασχεθεί σε επίπεδο κοινοτικό ώστε να ενισχυθούν οι αναληφθείσες σύμφωνα με την παρούσα απόφαση δραστηριότητες.


Avis juridique important

|

31998D0258

98/258/ΕΚ: Απόφαση του Συμβουλίου της 16ης Μαρτίου 1998 για τη σύναψη της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων

Επίσημη Εφημερίδα αριθ. L 118 της 21/04/1998 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Μαρτίου 1998 για τη σύναψη της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων (98/258/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη πρόταση,την πρόταση της Επιτροπής,Εκτιμώντας:ότι η συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής περί των υγειονομικών μέτρων προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων προβλέπει τα ενδεδειγμένα μέσα που πρέπει να χρησιμοποιηθούν για να εφαρμοστούν οι διατάξεις της συμφωνίας του Παγκόσμιου Οργανισμού Εμπορίου για την εφαρμογή υγειονομικών και φυτοϋγειονομικών μέτρων σε ό,τι αφορά τα μέτρα περί της δημόσιας υγείας και της υγείας των ζώων 7ότι η συμφωνία θα συμβάλει στη διευκόλυνση διμερών συναλλαγών ζώντων ζώων και ζωικών προϊόντων μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, μέσω της προοδευτικής αναγνώρισης της ισοδυναμίας των υγειονομικών μέτρων, της αναγνώρισης των προδιαγραφών της υγείας των ζώων, της εφαρμογής της περιφερειακής διαίρεσης και της βελτίωσης της επικοινωνίας και συνεργασίας 7ότι ενδείκνυται να προβλεφθεί μία διαδικασία που να επιτρέπει τη στενή και αποτελεσματική συνεργασία μεταξύ της Επιτροπής και των κρατών μελών στη μόνιμη κτηνιατρική επιτροπή 7ότι θα πρέπει να εγκριθεί η συμφωνία εξ ονόματος της Κοινότητας,ΑΠΟΦΑΣΙΖΕΙ:Άρθρο 1Η συμφωνία μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για τα υγειονομικά μέτρα προστασίας της δημόσιας υγείας και της υγείας των ζώων που εφαρμόζονται στο εμπόριο ζώντων ζώων και ζωικών προϊόντων, εγκρίνεται εξ ονόματος της Κοινότητας.Το κείμενο της συμφωνίας, συμπεριλαμβανομένων των παραρτημάτων της, επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, δεσμεύοντας την Κοινότητα.Άρθρο 3Τα μέτρα που είναι αναγκαία για την εφαρμογή της παρούσας συμφωνίας, συμπεριλαμβανομένων εκείνων που αφορούν τις εγγυήσεις όσον αφορά το νωπό κρέας και τα προϊόντα με βάση το κρέας που ισοδυναμούν με εκείνες που καθορίζονται από την οδηγία 72/462/ΕΟΚ (1), καθορίζονται σύμφωνα με τη διαδικασία που ορίζεται στο άρθρο 30 της εν λόγω οδηγίας.Άρθρο 4Η Επιτροπή, επικουρούμενη από αντιπροσώπους των κρατών μελών, εκπροσωπεί την Κοινότητα στη μεικτή επιτροπή η οποία αναφέρεται στο άρθρο 14, παράγραφος 1 της συμφωνίας.Η θέση της Κοινότητας επί των θεμάτων τα οποία χειρίζεται αυτή η μεικτή επιτροπή καθορίζεται στο πλαίσιο των αρμόδιων υπηρεσιών του Συμβουλίου, σύμφωνα με τις διατάξεις της συνθήκης.Οι τροποποιήσεις των παραρτημάτων της συμφωνίας οι οποίες απορρέουν από συστάσεις της μεικτής επιτροπής, θεσπίζονται σύμφωνα με τη διαδικασία που προβλέπει το άρθρο 29 της οδηγίας 72/462/ΕΟΚ.Άρθρο 5Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Η παρούσα απόφαση παράγει αποτελέσματα από την ημερομηνία της δημοσίευσής της.Βρυξέλλες, 16 Μαρτίου 1998.Για το ΣυμβούλιοΟ ΠρόεδροςJ. CUNNINGHAM(1) ΕΕ L 302 της 31.12.1972, σ. 28 7 οδηγία όπως τροποποιήθηκε τελευταία από την οδηγία 97/79/ΕΚ (ΕΕ L 24 της 30.1.1998, σ. 31).


title: Απόφαση της Επιτροπής, της 13ης Ιανουαρίου 2017, για την αντικατάσταση μέλους της ομάδας ενδιαφερόμενων μερών της πλατφόρμας REFIT

text:
               18.1.2017

               EL

               Επίσημη Εφημερίδα της Ευρωπαϊκής Ένωσης

               C 16/3

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 13ης Ιανουαρίου 2017
   για την αντικατάσταση μέλους της ομάδας ενδιαφερόμενων μερών της πλατφόρμας REFIT
   (2017/C 16/03)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση της Επιτροπής C(2015) 3261 final, της 19ης Μαΐου 2015, για την ίδρυση της πλατφόρμας REFIT, και ιδίως το άρθρο 4,
   Εκτιμώντας τα ακόλουθα:

               (1)

               Στην απόφαση της Επιτροπής C(2015) 3261 final, για την ίδρυση της πλατφόρμας REFIT (εφεξής «πλατφόρμα»), στο άρθρο 4, προβλέπεται ότι η πλατφόρμα θα περιλαμβάνει μία «ομάδα εκπροσώπων των κυβερνήσεων» και μία «ομάδα των ενδιαφερόμενων μερών» και ότι η ομάδα των ενδιαφερόμενων μερών θα απαρτίζεται από 20 εμπειρογνώμονες, δύο εκ των οποίων θα εκπροσωπούν την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών, ενώ οι υπόλοιποι θα προέρχονται από επιχειρήσεις, συμπεριλαμβανομένων των ΜΜΕ, καθώς και από κοινωνικούς εταίρους και οργανώσεις της κοινωνίας των πολιτών που έχουν άμεση εμπειρία εφαρμογής της νομοθεσίας της Ένωσης. Οι εμπειρογνώμονες της ομάδας ενδιαφερόμενων μερών διορίζονται υπό την προσωπική τους ιδιότητα ή για να εκπροσωπούν το κοινό συμφέρον ορισμένων ενδιαφερόμενων μερών.

               (2)

               Η απόφαση προβλέπει, στο άρθρο 4.4, ότι η Επιτροπή, μετά από πρόταση του πρώτου Αντιπροέδρου της Επιτροπής, διορίζει τα μέλη της ομάδας ενδιαφερόμενων μερών που επιλέγονται από αιτούντες που έχουν άμεση εμπειρία εφαρμογής της νομοθεσίας της Ένωσης και οι οποίοι ανταποκρίθηκαν στην πρόσκληση υποβολής αιτήσεων. Οι διορισμοί εξασφαλίζουν, στο μέτρο του δυνατού, την ισόρροπη εκπροσώπηση των διαφόρων τομέων, συμφερόντων και περιφερειών της Ένωσης και των φύλων. Το άρθρο 4.5 της απόφασης ορίζει ότι τα μέλη διορίζονται για θητεία που διαρκεί έως τις 31 Οκτωβρίου 2019. Σύμφωνα με το άρθρο 4.6 της απόφασης, τα μέλη που παραιτούνται αντικαθίστανται για το υπόλοιπο της θητείας τους.

               (3)

               Η απόφαση της Επιτροπής C(2015) 9063 final, της 16ης Δεκεμβρίου 2015, για τον διορισμό μελών της ομάδας ενδιαφερόμενων μερών της πλατφόρμας REFIT (1) προβλέπει ότι, αν οποιοδήποτε μέλος της ομάδας ενδιαφερόμενων μερών παύσει να είναι μέλος κατά τη θητεία της πλατφόρμας, ο πρώτος αντιπρόεδρος μπορεί να διορίσει αντικαταστάτη από τον αρχικό κατάλογο των υποψηφίων που ανταποκρίθηκαν στην πρόσκληση εκδήλωσης ενδιαφέροντος για συμμετοχή στην ομάδα ενδιαφερόμενων μερών,

               (4)

               Μετά την παραίτηση του κ. Juraj Krivošik από μέλος της ομάδας ενδιαφερόμενων μερών στις 26 Σεπτεμβρίου 2016, ο πρώτος αντιπρόεδρος της Επιτροπής πρότεινε τον διορισμό της κ. Sara Pereira σε αντικατάσταση του κ. Krivošik για το υπόλοιπο της θητείας του,

         ΑΠΟΦΑΣΙΖΕΙ:
   Άρθρο μόνο
   Η κ. Sara Pereira διορίζεται μέλος της ομάδας ενδιαφερόμενων μερών της πλατφόρμας REFIT έως τις 31 Οκτωβρίου 2019 (βλέπε παράρτημα της παρούσας απόφασης).

      Βρυξέλλες, 13 Ιανουαρίου 2017.

            Για την Επιτροπή

         Frans TIMMERMANS

            Πρώτος Αντιπρόεδρος

      (1)  ΕΕ C 425 της 18.12.2015, σ. 8.

      ΠΑΡΑΡΤΗΜΑ

                  Ονοματεπώνυμο

                  Υπηκοότητα

                  Εκπροσωπεί το κοινό συμφέρον ενδιαφερόμενων μερών σε έναν συγκεκριμένο τομέα πολιτικής

                  Σημερινός εργοδότης

                  κα Sara Pereira

                  PT

                  ΝΑΙ

                  Κέντρο ανταγωνιστικότητας και τεχνολογίας για τις δασικές βιομηχανίες (AIFF)